Mie Østergaard Nielsen fra Aalborg Svømmeklub var kun 5/100 sekunder fra at komme i semifinalen i indledende 50 m rygsvømning til VM.

Den 14-årige svømmepige kom ind i tiden 28,89. Det var akkurat ikke nok til en plads i semifinalen og hun endte på en delt 18. plads. Mie skal først i bassinet igen på lørdag, hvor hun deltager i kvindernes 4x100 meter medley sammen med resten af det danske mandskab. Målet er at kvalificere sig til OL.